 Generate an article for the following headline: Vanhu Gumi Vanoshaya Vamwe Vachiparadzirwa Misha neMafashamu eMvuraMhuri dzakawanda kuMashonaland Central, Mashonaland West, Manicaland, Midlands neMatabeleland North dzasara dzisina misha mushure mekunge yakukurwa nemafashamu emvura anotyisa asati amboonekwa mumatunhu aya kwenguva yakareba. Vanhu gumi vanonzi varasikirwa nehupenyu kusvika parizvino. Zvipfuyo, minda, mabhiriji nemigwagwa zviri kuparadzwawo nemafashamu emzvura aya. Civil Protection Unit iyo yakazivisa kuti inoda mari inosvika mamiriyoni matatu ekubatsira vanhu vanenge vawirwa nematambudziko akadai iri mubishi kuyedza kubatira vanhu ava ichibatsirana nemamwe mapazi ehurumende akaita sevemauto emuchadenga nevamwe. Mukuru weCivil Protection Unit VaMadzudzo Pawadyira vati vari kukwanisa kununura vanhu vange vavhiringidzwa nemvura iyi asi vakati titaure negurukota rezvematunhu VaIgnatious Chombo. Nyaya dzekubatsira vanhu vanenge vapinda mumatambudziko akadai dziri kubazi raVaChombo. Asi Vachombo vaudza Studio 7 kuti vari pazororo asi vakatiwo titaure nevakafanobata matomu mubazi ravo VaJoseph Made avo vange vasingadaire nharembozha yavo. Mumiriri weMakonde mudare reparamende VaKindness Paradza vanove nhengo yeZanu-PF vatenda kuti zvinhu hazvina kumira zvakanaka mudunhu ravo uye misha yakawanda yaparadzwa nemafashamu emvura aya. No media source currently available 